กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลศรีราชา ตำบลสุรศักดิ์ตำบลหนองขามตำบลทุ่งสุขลา และตำบลบึง อำเภอศรีราชา และตำบลบางละมุงตำบลตะเคียนเตี้ยและตำบลหนองปลาไหล อำเภอบางละมุง จังหวัดชลบุรีพ.ศ. ๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคาร พ.ศ.๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีกหรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่า พื้นที่บริเวณ ดังต่อไปนี้ทิศเหนือจดเขตเทศบาลเมืองศรีราชา อำเภอศรีราชา และเขตเทศบาลตำบลเจ้าพระยาสุรศักดิ์อำเภอศรีราชาทิศตะวันออกจดเส้นขนานระยะ ๑,๕๐๐ เมตร กับศูนย์กลางทางรถไฟสายตะวันออกไปทางทิศใต้ ถนนทางรถไฟ ฟากเหนือไปทางทิศตะวันออก และเส้นขนานระยะ ๓,๕๐๐ เมตรกับศูนย์กลางทางรถไฟสายตะวันออกทิศใต้จดทางหลวงแผ่นดินหมายเลข ๓๖ ฟากเหนือและเขตเมืองพัทยาทิศตะวันตกจดเขตเทศบาลตำบลบางละมุง อำเภอบางละมุง แนวเขตที่ดินของการท่าเรือแห่งประเทศไทยและการนิคมอุตสาหกรรมแห่งประเทศไทย ด้านตะวันตกเขาแหลมฉบัง คลังเก็บผลิตภัณฑ์ก๊าซและท่าเทียบเรือของการปิโตรเลียมแห่งประเทศไทยด้านตะวันตก เขาหนองอ่าง โรงกลั่นน้ำมันบริษัท เอสโซ่สแตนดาร์ด (ประเทศไทย) จำกัด ด้านตะวันตก เขาโพธิ์ใบที่สาธารณะเลียบชายฝั่งทะเลเขตเทศบาลตำบลเจ้าพระยาสุรศักดิ์ อำเภอศรีราชาจังหวัดชลบุรี แนวเขตชายฝั่งทะเลสวนสาธารณะสวนสน สวนสุขภาพ เทศบาลเมืองศรีราชา จังหวัดชลบุรี โรงเรียนเทศบาลวัดศรีมหาราชา และศูนย์ฝึกกีฬาเยาวชนศรีราชาเว้นแต่พื้นที่บริเวณที่๒บริเวณที่ ๒ หมายความว่า พื้นที่บริเวณ ดังต่อไปนี้๒.๑ ทิศเหนือจดถนนค่ายลูกเสือ ฟากใต้ทิศตะวันออกจดเส้นขนานระยะ ๑,๐๐๐ เมตร กับเขตทางหลวงแผ่นดินหมายเลข ๓ (ถนนสุขุมวิท) ฟากตะวันออก โรงเรียนอัสสัมชัญศรีราชา ทางหลวงแผ่นดินหมายเลข ๓๒๔๑ ฟากใต้เส้นขนานระยะ ๑,๐๐๐ เมตร กับศูนย์กลางทางรถไฟสายตะวันออกสถานีคมนาคมภาคพื้นดินผ่านดาวเทียมการสื่อสารแห่งประเทศไทยทิศใต้จดถนนสุขาภิบาล ๑๐ ฟากเหนือทิศตะวันตกจดทางหลวงแผ่นดินหมายเลข ๓ (ถนนสุขุมวิท) ฟากตะวันออก๒.๒ ทิศเหนือ จดเขตเทศบาลเมืองศรีราชาจังหวัดชลบุรีทิศตะวันออกจดทางหลวงแผ่นดินหมายเลข ๓ (ถนนสุขุมวิท) ฟากตะวันตกทิศใต้จดถนนเข้าโรงกลั่นน้ำมัน บริษัท ไทยออยล์ จำกัด ฟากเหนือเขตที่ดินของการท่าเรือแห่งประเทศไทย การนิคมอุตสาหกรรมแห่งประเทศไทย โรงงานบริษัทสล็อทนานไก จำกัด ท่าเทียบเรือ และคลังน้ำมันบริษัท ไทยออยล์ จำกัด ด้านเหนือทิศตะวันตกจดแนวชายฝั่งทะเล๒.๓ ทิศเหนือจดเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๓๖ (ชลบุรี พัทยา ช่วงทางแยกเข้าแหลมฉบัง)ทิศตะวันออกจดเส้นขนานระยะ ๓,๕๐๐ เมตร กับศูนย์กลางทางรถไฟสายตะวันออก เขตเทศบาลตำบลแหลมฉบังและที่ดินบริษัท สหพัฒนพิบูลย์ จำกัดทิศใต้จดถนนสาธารณะไม่ปรากฏชื่อ ฟากเหนือทิศตะวันตกจดถนนสุขาภิบาล ๖ ฟากตะวันออก๒.๔ ทิศเหนือจดห้วยสาธารณประโยชน์ ฝั่งใต้ทิศตะวันออกจดเส้นขนานระยะ ๑๕ เมตร กับแนวเขตทางหลวงแผ่นดินหมายเลข ๓ (ถนนสุขุมวิท) ฟากตะวันตก วัดศรีวนาราม (บ้านนาใหม่) เส้นตั้งฉากกับทางรถไฟสายตะวันออกที่บริเวณห่างจากห้วยใหญ่ฝั่งใต้ ติดกับทางรถไฟสายตะวันออก ไปทางทิศใต้ตามแนวทางรถไฟสายตะวันออกเป็นระยะ ๒,๓๐๐ เมตร ห้วยสาธารณประโยชน์ ฝั่งตะวันตก และคลองบางละมุง ฝั่งเหนือทิศตะวันตกจดห้วยสาธารณประโยชน์ ฝั่งตะวันออก๒.๕ ทิศเหนือจดสถาบันพัฒนาชุมชน กรมพัฒนาชุมชน สถานสงเคราะห์คนชราบ้านบางละมุงกรมประชาสงเคราะห์ สถานสงเคราะห์เด็กชายบ้านบางละมุง กรมประชาสงเคราะห์สถานพักฟื้นและตากอากาศบางละมุง กรมตำรวจ ศูนย์ฝึกอาชีพเฉลิมพระเกียรติสมเด็จพระเทพรัตนราชสุดาฯครบ ๓๕ พรรษา วัดประชุมคงคา โรงเรียนบ้านโรงโป๊ะ ทางหลวงแผ่นดินหมายเลข ๓ (ถนนสุขุมวิท) ฟากตะวันออกและเส้นตั้งฉากกับศูนย์กลางทางหลวงแผ่นดินหมายเลข ๓ (ถนนสุขุมวิท) ตรงจุดที่อยู่ห่างจากถนนเอสอาร์ บรรจบกับทางหลวงแผ่นดินหมายเลข๓ (ถนนสุขุมวิท) ไปทางทิศเหนือ ตามแนวทางหลวงแผ่นดินหมายเลข ๓ (ถนนสุขุมวิท) เป็นระยะ ๑,๐๐๐ เมตรทิศตะวันออกจดเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๓ (ถนนสุขุมวิท)ทิศใต้จดเส้นตั้งฉากกับศูนย์กลางทางหลวงแผ่นดินหมายเลข ๓ (ถนนสุขุมวิท) ตรงจุดที่อยู่ห่างจากถนนเอสอาร์บรรจบกับศูนย์กลางทางหลวงแผ่นดินหมายเลข ๓ (ถนนสุขุมวิท) ไปทางทิศใต้ตามแนวทางหลวงแผ่นดินหมายเลข ๓ (ถนนสุขุมวิท) เป็นระยะ ๕๐๐ เมตรทิศตะวันตกจดแนวเขตเทศบาลตำบลบางละมุง จังหวัดชลบุรีทั้งนี้ไม่รวมถึงสถานที่ราชการ สถาบันการศึกษา ศาสนสถาน เขาน้ำซับ เขาใหญ่ เขาพระครูเขาขวาง เขาไผ่ เขาหินขาว และที่ดินของบริษัท สหพัฒนพิบูลย์ จำกัดทั้งนี้ตามแผนที่ท้ายกฎกระทรวงนี้ข้อ ๒ให้กำหนดพื้นที่บางส่วนในท้องที่ตำบลศรีราชา ตำบลสุรศักดิ์ ตำบลหนองขาม ตำบลทุ่งสุขลาและตำบลบึง อำเภอศรีราชา และตำบลบางละมุง ตำบลตะเคียนเตี้ย และตำบลหนองปลาไหลอำเภอบางละมุง จังหวัดชลบุรี ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๒๐๐ ตารางเมตรขึ้นไป(๒) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน ๑,๐๐๐ตารางเมตร(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๒๐๐ ตารางเมตรแต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ๒๐๖. มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน๑๐ เมตร ต้องมีระยะห่างจากแนวเขตที่ดิน ซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษาไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า๑ คัน ต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔อาคารที่มีอยู่แล้วในบริเวณพื้นที่ที่กำหนดตามข้อ ๒ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ ณ วันที่๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบท้าย]๑.แผนที่ท้ายกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลศรีราชาตำบลสุรศักดิ์ ตำบลหนองขาม ตำบลทุ่งสุขลา และตำบลบึง อำเภอศรีราชาและตำบลบางละมุง ตำบลตะเคียนเตี้ย และตำบลหนองปลาไหล อำเภอบางละมุง จังหวัดชลบุรี พ.ศ. ๒๕๔๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลศรีราชาตำบลสุรศักดิ์ ตำบลหนองขาม ตำบลทุ่งสุขลา และตำบลบึง อำเภอศรีราชา และตำบลบางละมุงตำบลตะเคียนเตี้ย และตำบลหนองปลาไหล อำเภอบางละมุง จังหวัดชลบุรี ลงวันที่ ๒กันยายน ๒๕๔๖ ซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมา แต่มาตรา๑๓ วรรคสอง แห่งพระราชบัญญัติควบคุมอาคาร พ.ศ. ๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมืองและการอำนวยความสะดวกแก่การจราจร จึงจำเป็นต้องออกกฎกระทรวงนี้มยุรี/พิมพ์๑๐ กุมภาพันธ์๒๕๔๘นวพร/สุนันทา/ตรวจ๒๒ เมษายน ๒๕๔๘ปิติวรรณ/ปรับปรุง๙ กันยายน ๒๕๖๓อรญา/ตรวจ๔ มกราคม ๒๕๖๔[๑]ราชกิจจานุเบกษา เล่ม ๑๒๑/ตอนพิเศษ๕๑ ก/หน้า๑๑๓ (เล่มที่ ๑)/๓กันยายน ๒๕๔๗